Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Romana Kanovská, PhDr.
Pozícia: štatutárny zástupca - riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov:  anglický, francúzsky

2. Zahraničná pracovná cesta (ZPC):
Štát, mesto: Estónsko, Tallin
Vykonaná v dňoch: 8. – 11. október 2019
Názov prijímajúcej organizácie: Innove
Účel cesty: Pracovná návšteva partnerskej inštitúcie INNOVE, Estónsko, v súvislosti so zapojením do projektu Vývoj kriteriálnych testov pre primárne a nižšie sekundárne vzdelávanie v SR, realizovaného v rámci Programu na podporu štrukturálnych reforiem zo zdrojov EÚ (2019 – 2020).
Spôsob financovania: z rozpočtu prijímajúcej organizácie a čiastočne z rozpočtu NÚCEM 

3. Rámcový program pobytu:

08. 10. 2019 transport : Bratislava – Viedeň – Tallin
•	transport Bratislava – Viedeň (služobné vozidlo), začiatok pracovnej cesty 06:10, prechod cez hraničný prechod SR – Rakúsko 06:55, odlet z Viedne 08:55, prílet do Tallinu 13:05 (nášho času), doprava taxíkom do hotela, príchod do hotela 14:30 (nášho času)

09. – 10. 10. 2019 – pracovná návšteva
09. 10. 2019 
•	1. deň pracovnej návštevy
08.30 – 12.00 Úvodné privítanie, Blok prednášok – Testovanie kľúčových kompetencií, Testy z matematiky pre základné školy, Prehľad testovaní realizovaných Innove
12.00 – 13:00	Obedová prestávka
13.00 – 17.00	Blok prednášok – Estónsky informačný systém pre vzdelávanie, Trendy v externom hodnotení v Estónsku, Diagnostické testy

10. 10. 2019
•	2. deň pracovnej návštevy
08.30 – 12.00 	Návšteva základnej školy (Harkujarve Elementary School in Tallin), e- testovanie z matematiky
12.00 – 13:00	Obedová prestávka
13.00 – 17.00	Blok prednášok – Štatistické spracovanie výstupov testovaní, Logistika a administrácia testovaní

11. 10. 2019 transport: Tallin – Viedeň – Bratislava
Presun taxíkom na letisko, odlet z Tallinu 13:30 (nášho času) (transfer cez Rigu), prílet do Viedne 18:00, transport Viedeň – Bratislava (služobné vozidlo), prechod cez hraničný prechod Rakúsko – SR 19:20, ukončenie pracovnej cesty o 19:50.

4. Stručný priebeh rokovaní:
Inštitúcia Innove v Talline sa zaoberá prípravou a realizáciou testovaní v oblasti školstva. V rámci partnerskej návštevy sme získali prehľad o rozsiahlej činnosti Innove, o procesoch prípravy testovacích nástrojov, ich administrácie a vyhodnocovania. Navštívili sme jednu zo základných škôl, na ktorej žiaci absolvovali elektronické testy z matematiky. V Estónsku sa kladie silný dôraz na elektronickú formu komunikácie s úradmi a veľmi sa podporuje elektronická forma hodnotenia a testovania žiakov. Veľký rozdiel v porovnaní so Slovenskom je v spolupráci s vysokými školami (Tallin, Tartu) - najmä v oblasti výskumu vo vzdelávaní. 

5. Odporúčané závery:
- zvážiť úpravu špecifikácií testov pre testovanie 5, testovanie 9 a maturitu s väčším dôrazom na testovanie kompetencií,
- vo väčšej miere využívať elektronickú formu testovania,
- zvážiť obsah a rozsah reportov z meraní pre školy,
- pokračovať vo výpočte pridanej hodnoty vo vzdelávaní zo SJL. 

6. Prehľad prinesenej dokumentácie a miesto jej uloženia:
Prezentácie z prednášok sú v elektronickej forme archivované u I. Pichaničovej a sú prístupné aj na Intranete NÚCEM v časti Publikácie – Publikácie iné.

7. Osobitne vyhotovený očakávaný prínos ZPC:
Na základe získaných informácií z partnerskej návštevy NÚCEM pristúpi k prehodnoteniu a úprave niektorých postupov pri tvorbe testov, ich vyhodnocovaní a reportovaní školám. Zároveň v súvislosti s realizáciou projektu Vývoj kriteriálnych testov pre primárne a nižšie sekundárne vzdelávanie v SR budú vytvorené pilotné testovacie zošity pre kriteriálne testy z matematiky a SJL pre žiakov 5. a 9. ročníka ZŠ.

8. Spôsob zverejnenia výsledkov ZPC, prenos získaných informácií
Interné informovanie zamestnancov odboru národných meraní.

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: Ing. Marián Galan, Generálny riaditeľ SRŠ MŠVVaŠ SR